Denne artikkelen handler om de forskjellige fiktive rollefigurene i videospillet *The Legend of Zelda: Twilight Princess* til Wii og Nintendo GameCube.

Hovedfigurer
------------

### Link

Utdypende artikkel: Link (The Legend of Zelda)

Link er nok en gang helten i historien. Han bor i en fredelig liten landsby ved navn Ordon Village, som ligger i den sørligste provinsen i Hyrule, Ordona Province. Uvitende blir han dratt inn på et eventyr da han takker ja av landsbyens borgermester til å dra til Hyrule Castle Town med en gave til kongefamilien. Han oppdager at et mystisk tussmørke har innhyllet store deler av Hyrule, men blir selv dratt inn i skumringen og tatt til fange. Her hjelper en mystisk figur ved navn Midna ham å bryte ut, og sammen reiser de rundt i Hyrule på jakt etter en måte å nedkjempe den som står bak dette. Sammen må de både reise i lyset og i det mystiske sløret av tussmørket, her inne blir Link forvandlet til en ulv med nye evner og skarpere sanser.

### Midna

Utdypende artikkel: Midna

Midna er en mystisk skapning som hjelper Link med å bryte ut av sitt fangenskap og stanse tussmørket som sprer seg gjennom Hyrule. Av utseende ligner hun på en smådjevel (en *imp* på engelsk) og hun bærer en merkverdig hjelm rundt hodet som dekker det ene øye hennes (det høyre i Wii-versjonen av spillet, og det motsatte i GameCube-versjonen). Det viser seg senere at hun er et vesen av tussmørket, en såkalt *twili*, etterkommere av en gruppe trollmenn som en gang i fortiden forsøkte å ta kontroll over *the Triforce'*, Trekraftens hvilested i Sacred Realm (Det hellige riket). Som straff ble de forvist til en parallelldimensjon kjent som *the Twilight Realm* (Skumringsriket).

Midna har en liten djevelsk sans for humor, og hun gjør det uttrykkelig klart i begynnelsen av historien at hun hjelper Link kun for å frigi sitt eget tussmørkets hjem og for sin personlige hevn mot den som står bak. Hun bryr seg derfor ingenting om skjebnen til lysets verden. Men da Prinsesse Zelda på et visst punkt i handlingen ofrer seg selv for å redde henne fra døden, skifter hun sinn og blir mye mer alvorlig og vennlig ovenfor Link, idet hun da forstår at begge verdener må reddes, lysets og tussmørkets, fra den såkalte *Twilight Kings* (Skumringskongen) ondskap.

I løpet av historien blir det avslørt at da Twiliene ble forvist til Twilight Realm, ble det dem forbudt å vende tilbake til lysets verden, og de kunne ikke lenger tåle slikt lys som fantes her. Når Link er i lysets verden skjuler hun seg derfor i hans egen skygge. Zant bruker dette til sin fordel når han overfaller Link og Midna ved tilholdsstedet til en av de fire lysåndene. Han utsetter så Midna for lysåndens kraftige lys og hun blir dødelig såret. Etter at Zelda plasserer livskraften sin i Midna for å redde henne fra døden, blir hun i stand til å ferdes i lyset uten plager.

### Prinsesse Zelda

Utdypende artikkel: Prinsesse Zelda

Prinsesse Zelda er Hyrules styrende monark. Ikke lenge etter at han har blitt trukket inn det mystiske tussmørket for første gang, oppdager Link at hun sitter som fange i Hyrule Castle. Det viser seg at den såkalte *Twilight King*, en figur ved navn Zant angrep slottet med en bataljon av uhyrer og tvang henne til å overgi seg, under trussel om at han ville drepe alle innbyggere i landet om hun ikke adlød. Hun er en av de utvalgte bærererne av *The Power of the Gods* (Gudekraften, Trekraften), i hennes tilfelle *the Triforce of Wisdom* (Visdommens Trekraft), en av de tre delene av Trekraften. På et visst punkt i spillet blir Midna dødelig såret etter at Zant overfaller henne og Link.
Han plasserer en forbannelse på Link som gjør at han er fanget i sin ulveform. Med den bevisstløse Midna på ryggen oppsøker han Zelda, som oppgir sin fysiske form og plasserer sin egen livskraften inne i Midnas kropp, noe som redder henne fra døden. Senere viser det seg at hennes livløse legeme nå befinner seg i Hyrule Castles tronrom, som fange av den egentlig ansvarlige for de onde hendelsene.

### Ganondorf

Utdypende artikkel: Ganon

Ganondorf er den egentlige bakmannen i historien. Det var han som gjorde det mulig for Zant å ta kontrollen over *Twilight Realm* og senere innhylle Hyrule i et tussmørke. Etter at Link finner hvilestedet til anordningen som kan brukes til å beseire Zant, får han vite at Ganondorf i fortiden, grunnet sin arroganse og ignoranse overfor farer, ble tatt til fange av Hyrules syv vismenn, voktere over anordningens hvilested. De lenket ham fast og forsøkte så å henrette ham ved å spidde ham med et mektig sverd, men det de ikke visste var at Ganondorf også var en av de utvalgte besittere av *The Power of the Gods*, i hans tilfelle, *The Triforce of Power* (Maktens trekraft). Takket være denne kraften ble han ikke drept, men rev seg løs fra lenkene og drepte en av vismennene. I desperasjon aktiverte da de andre vismennene den mystiske anordningen de voktet, det såkalte *Mirror of Twilight* (Skumringsspeilet), som var i stand til å frakte personer over til *Twilight Realm*, enten som straff eller av andre grunner. Takket være speilets kraft, ble Ganondorf sugd inn i denne parallelldimensjonen, ute av stand til å vende tilbake av sin egen vilje. I stedet brukte han Zant som et redskap for å vende tilbake til lysets verden og erobre Hyrule. Det blir antydet i spillet at ved å gi Zant noen av kreftene sine, oppsto det et bånd mellom dem som gjorde dem avhengige av hverandre.

Ganondorf er den siste fiende som Link møter på i spillet, og Link klarer til slutt å beseire ham i en sverdduell ved å drive Mestersverdet gjennom brystet på ham. Han overlever kun på grunn av trekraftmerket han bærer, men idet han reiser seg med Mestersverdet i kroppen, blekner trekraftmerket fra hånda hans, han gisper av smerte og vi får se et syn av Zant som brekker nakken. Like etterpå stivner Ganondorf til, han gir fra seg ett siste gisp og øynene blir helt hvite før de lukker seg. Dette er det siste vi får se av ham i spillet, og hans videre skjebne er ikke kjent.

### Zant

Utdypende artikkel: Zant

Zant er den første hovedskurken man får vite om i historien. Det er han som står bak invasjonen av Hyrule og tussmørket som sprer seg gjennom det. Som Midna, er han en *twili*, faktisk var han neste i rekken til å bli konge i parallelldimensjonen hvor han kommer fra. Men da han ble forbigått, gikk han inn i et avsindig raseri. Det var på dette tidspunktet han fikk en åpenbaring av en annen fange i *Twilight Realm*, nemlig Ganondorf. Han gjorde Zant til et redskap for sin vilje og ga ham noen av kreftene sine. Med dem kunne Zant dra til lysets verden, invadere Hyrule og hjelpe Ganondorf med å vende tilbake til lysets verden som han en gang ble forvist fra.

Andre figurer
-------------

### Ilia

Ilia er datter av borgermesteren i Ordon Village og er en god venninne av Link. Hun er glad i naturen og spesielt i Links hest, Epona. Sammen med tre andre barn fra landsbyen blir hun tidlig i handlingen kidnappet av noen mystiske vesener, og det er i sin leting etter disse at Link blir dratt inn i tussmørket som sprer seg i Hyrule og tatt til fange. Senere finner han henne fanget i denne skumringen som et gjenferd, det samme som skjer med alle de som blir fanget der. Hun er også viktig videre i handlingen fordi hun har mistet hukommelsen og gjenopprettingen av den er en viktig ledetråd mot å finne det siste fragmentet av Twilight Mirror.

### Colin

Colin er en gutt som bor i Ordon Village og som i begynnelsen av handlingen har lett for å bli herset med av de andre landsbybarna. Han blir fremstilt som nokså sjenert, men med et ønske om å bli så modig som Link (han liker derimot ikke våpen). Link er likevel et idol og forbilde for ham på grunn av hans mot og evne til å oppnå det han setter seg inn for å klare. Han oppdager senere hva det er som kreves for å være modig, og med dette nyvunne motet redder han Beth fra de samme monstrene som kidnappet dem i begynnelsen, når de plutselig angriper Kakariko Village.

### Malo, Talo og Beth

Tre barn som i begynnelsen av spillet bor i Ordon Village, men som senere blir kidnappet, etterlatt, funnet og brakt i sikkerhet til *Kakariko Village*, hvor de oppholder seg resten av handlingen.

Malo er en fast gutt fra Ordon og er Talos bror. Han er mer alvorlig enn sine eldre venner, til tross for at han av utseende ligner et spedbarn. Senere i spillet åpner han en liten butikk i Kakariko Village ved navn *Malo Mart* (Malos Marked) hvor Link kan kjøpe forsyninger og ting som kommer til nytte på sin lange ferd.

Talo er Malos eldre bror og er en stor beundrer av Link grunnet hans ferdigheter med sverdet og hans utmerkete treffsikkerhet. Talo kan være litt bøllete, særlig mot den sjenerte Colin, men etter Colins heltedåd får han mer respekt for ham. Han tar på seg oppgaven som vaktpost i Kakariko Village og holder utkikk etter eventuelle farer som nærmer seg byen fra det høyeste punktet i landsbyen.

Beth er datteren til Sera, innehaveren av Ordons eneste butikk. Senere blir hun reddet av Colin når monstrene som bortførte dem angriper på ny.

### Bo

Bo er Ordons borgermester og far til Ilia. Han gir Link oppdraget med å dra til Hyrule Castle Town med gaven til kongefamilien, og eier også en stor kvegfarm rett utenfor landsbyen hvor Link arbeider. Bo er kjent for å være det eneste mennesket som har vunnet Goron-stammens respekt ved å beseire en av dem i en omgang sumobrytning (med hjelp av et par jernstøvler som ga ham ekstra tyngde og dermed jevnet ut oddsen). Han lærer senere Link basistrekkene i sumobrytning og gir ham jernstøvlene som en gave, slik at Link kan gjøre det samme.

### Rusl og Uli

Rusl er Colins far og den eneste i Ordon (unntatt Link) som besitter ferdigheter i bruk av et sverd. Han er også landsbyens smed, og gaven som Link blir bedt om overlevere Hyrules kongefamilie består av et metallsverd smidd av ham, sammen med et treskjold. Link lærte sine basisferdigheter med sverdet av ham. Hans kone, Uli, er gravid gjennom historien, til hun føder under avslutningsrulleteksten.

### Andre beboere i Ordon

Fado hjelper Link i hans arbeid på Ordon Ranch (borgermesterens kvegfarm). Han er nokså liketil og trenger ofte Links hjelp med å gjete sammen geitene ved slutten av dagens arbeidsøkt.

Hanch er Beths far og Seras ektemann. Han er nokså sky av seg og blir lett skremt.

Jaggle er Malo og Talos far og Pergies ektemann. Han eier Ordons vannmølle. Han er meget lat og tilbringer mye av dagen med å slappe av.

Pergie er Jaggles kone og den som må holde styr på Malo og Talo, grunnet sin manns latskap.

Sera eier den lille landsbybutikken «Sera's Sundries» (Seras flervarehandel) og er Hanchs kone. Hun behandler ofte sin ektemann dårlig og herser noen ganger med ham. Hun eier en katt, som hun behandler bedre enn Hanch.

### Coro, Iza og Hena

Coro selger lampeolje ved utkanten av *Faron Woods* og eier en papegøye som driver et lite tilbehørsutsalg. Både Coro og papegøyen hans har afrofrisyre. Han er en rolig og avslappet person, og er en av bare seks personer i spillet som ikke frykter Link når han er i ulveform.

Iza er Coros søster og driver en båtutleiehytte nær Lake Hylia (Hylia-sjøen). Hun er hyggelig nok mot Link (selv om Coro avslører at han er mer redd for henne enn for Ulve-Link) og tilbyr båtturer ned *Zora River* (Zora-elven) til Lake Hylia. Som sin bror, har hun en afrofrisyre.

Hena er Coro og Izas søster og driver en fiskeplass rett ved Izas båtutleiehytte. Hun er den yngste av søsknene. Hena har stor beundring for sportsfiskeren som drev en fiskedam ved Lake Hylia for lang tid siden, og hevder å være hans etterkommer.

### Darbus og goronenes fire stammehøvdinger

Darbus er goron-stammens patriark. Han er minst dobbel så høy som Link og er den kraftigste goron Link har møtt i *The Legend of Zelda*-serien. Når Link ankommer Kakariko Village, får han vite at goronene plutselig har blitt uvennlig stemt mot mennesker og nekter dem adgang til deres bosted; den sovende vulkanen kjent som *Death Mountain* (Dødsberget), hvor det skjuler seg et fragment av et gammelt kraftfullt relikivie som Link må finne. Det viser seg at ondskapen fra dette fragmentet har transformert Darbus til et heslig ildmonster som herjet i vulkanen og forårsaket voldsomme utbrudd fra den. Darbus fungerer derfor som en boss Link må beseire når han har forsert hindringene i goron-gruven. Så snart det har skjedd, blir han seg selv igjen, uten å kunne huske overhodet hva som hadde skjedd eller hva han hadde gjort.

Goronenens eldste er Goron-stammens fire høvdinger som tjener Darbus og hjelper ham i styret av stammen. Da Darbus ble transformert, ble de tvunget til å stenge ham inne i goron-gruven, som ligger ved vulkanen. De fire høvdingene er; Gor Coron som Link må sumobryte med for å fortjene stammens tillit; Gor Ebizo, og Gor Liggs som er dekket med rituelle tatoveringer og tilbringer mye av sin tiden med å meditere.

### Resistance

Resistance er en gruppe personer som arbeider for å gjenopprette fred og rettferdighet i Hyrule. De holder sine møter i Telmas bar i *Castle Town*. Etter at Midna har blitt reddet fra døden av Zelda, og Zants forbannelse på Link er blitt hevet, må han finne de tre gjenværende fragmentene av *the Twilight Mirror*. «Gruppen» hjelper Link ved at de lokaliserer de tre geografiske stedene i Hyrule hvor fragmentene er skjult, og hjelper ham med å finne en vei til dem. Medlemmene i Resistance omfatter:

Ashei
Ashei er en modig ung kvinne hvis far tidligere hadde vært en soldat i Hyrules hær. Hun forteller at hun ble oppdratt som en sønn og derfor har utviklet enn mer «maskulin» personlighet. Hun holder øye med fjellet *Snowpeak Mountain* (Snøtoppberget) hvor en ond kraft har begynt å virke på fjellet og dets omgivelser.

Auru
Auru er det første medlemmet av «Gruppen» som Link møter utenfor Telmas bar. Han holder øye med *Gerudo Desert* (Gerudo-ørkenen) fra et utkikkstårn ved Lake Hylia. Han beretter for Link at det skjuler seg et forbannet speil i denne ørkenen. Siden ørkenen er utilgjengelig fra alle deler av Hyrule, går Fyer med på å skyte Link dit med kanonen sin, fordi Auru engang reddet livet hans.

Shad
Shad er en mann som fortsetter sin fars studier av det mystiske skyfolket, *Oocca*, folkeslaget som visstnok ligger nærmere i kontakt med Gudinnene enn selv Hyliaene. Shad hjelper Link med å løse gåten som fører til Ooccaenes hjemby, en flyvende by høyt over skyene, hvor det siste fragmentet av *the Twilight Mirror* skjuler seg.

Rusl
Rusl, Links mentor fra Ordon, er også med i «Gruppen». Han overvåker *Faron Woods*, som ligger rett nord for Ordon. Han oppdager at det skjuler seg en kraft i *the Sacred Grove* ved det samme stedet hvor Link tidligere fant Mestersverdet. Denne kraften viser seg å være et av fragmentene av *the Twilight Mirror*.

Ved slutten av spillet, når Link er i ferd å infiltrere Hyrule Castle, blir han angrepet av en gruppe Bulbin-bueskyttere og flere uhyrer. Her blir han nesten truffet av en dødbringende pil, men heldigvis kommer Resistance han til unnsetning. Rusl bruker en hauk til å stanse pilen i lufta, og Auru dreper resten av fiendene med et bazooka-lignende våpen. Etter dette ligger veien til konfrontasjonen med Ganondorf, åpen for Link.

### Hero's Spirit

**Hero's Spirit** (Heltens ånd) er et slags gjenferd som opp gjennom spillet lærer Link syv avanserte sverdteknikker. Gjenferdet påkalles ved å finne spesielle steinblokker kalt *Howling Stones* (Ulesteiner) og ule en spesiell melodi i ulveform. Når dette er gjort, vil en skinnende gul ulv dukke opp og vente ved et sted i Hyrule. Når Link oppsøker ulven på dette stedet i menneskeform, vil den transportere ham til et surrealistisk plan. Her forvandles den skinnende ulven til et gjenferd av form som en skjelettkriger iført en romersk-lignende rustning. Deretter lærer han Link en sverdteknikk. For hver ny *Howling Stone* man finner påkalles han på ny og lærer Link en ny sverdteknikk, helt til alle sju er lært bort. Når dette er gjort, avslører han at en gang i tiden tok på seg livet til en helt, men at han ikke var i stand til å lære bort ferdighetene sine, og dermed kunne han ikke «gå videre». Ved å lære bort disse teknikkene til Link, er han endelig i stand til det. De sju sverdteknikkene er som følger:

Finish Strike (Dødsstøt)
Dette er den første teknikken man lærer, og den eneste som er obligatorisk for å klare hele spillet. Teknikken innebærer å gjøre slutt på en fiende som ligger i bakken før den kommer seg opp igjen. Link tar da sverdet, hopper opp i lufta og borer sverdet inn i brystet på fienden mens den ennå ligger nede. Den vil da dø øyeblikkelig.

Shield Attack (Skjoldslag)
Denne teknikken innebærer å åpne et hull i en fiendes forsvar hvis den bærer et skjold. Link dytter da skjoldet raskt i ansiktet på fienden, noe som svimeslår den og gir ham sjansen til å hogge med sverdet i hullet som da oppstår i fiendens forsvar.

Helm Splitter (Hjelmknuseren)
Denne teknikken er særlig beregnet for fiender som bærer rustning både foran og bak og som derfor er usårbare mot Links vanlige angrep. For å utføre teknikken, må en først utføre et **Shield Attack** mot fienden og deretter trykke på A-knappen på håndkontrollen. Link vil da springe opp i lufta, ta saltomortale over fienden og hogge sverdet i en bue under seg mens han er i luften mot fiendens hode. Om fienden bærer en hjelm, vil denne knuses. Hvis fienden ikke gjør det, vil den bli skadet og slått baklengs overende.

Back Slice (Unnamanøversangrep)
Back Slice passer særlig mot fiender som bærer rustning eller skjold på forsiden av kroppen og som er i stand til å parere mange av Links vanlige sverdhogg. Når man utfører denne, vil Link rulle rundt bak fienden, springe opp og virvle rundt samtidig som han hogger med sverdet mot fiendens rygg.

Mortal Draw (Dødstrekk)
Dette er et av de mest risikable trekkene siden man her ikke bruke skjoldet. Når en fiende nærmer seg, skal man stå rolig uten å trekke fram sverdet eller sikte («Z/L-targeting») på fienden. Idet fienden løper fram mot Link trykker man på A-knappen. Han vil da lynraskt trekke sverdet ut av skjeden og hogge mot fienden med full kraft. Dette angrepet dreper alle fiender ved første treff, derav navnet.

Jump Strike (Superspringangrep)
Dette er en kraftigere versjon av Links springangrep hvor han springer frem mot en fiende med hevet sverd og hogger til idet han lander. Denne teknikken fungerer på samme måte, bortsett fra Link nå kan lade opp energi i sverdet og slippe det løs i et kraftigere springangrep. I tillegg vil det dannes en liten sjokkbølge når han lander som skader alle fiender innenfor dens radius.

Great Spin (Superspinnangrep)
En kraftigere versjon av Links spinnangrep som har større radius og gjør mer skade. Når denne teknikken er lært, vil den utføres automatisk når man gjør et spinnangrep, men den fungerer bare så lenge Links livsmåler er full.

### Telma

Telma er eier og innehaver av en bar i Hyrule Castle Town. Hun hjelper Link ved å presentere ham for noen personer som kaller seg for «The Group» og som arbeider for å gjenopprette freden i Hyrule. Det er også henne som tar seg av Ilia etter at hun klarer å flykte fra uhyrene som kidnappet henne fra Ordon Village.

### Fanadi

Fanadi er en spåkone som holder til i *Castle Town*. For ti rupees kan Link få spådd sin fremtid. En kan velge mellom to emner: karriere eller kjærlighet. Velger en karriere, vil hun komme med et vagt hitn om hvor en må gå for å avansere i hovedhistorien. Velger man kjærlighet vil hun vise et syn av et sted i Hyrule hvor det befinner seg en hjertebit.

### Renado

Renado er en sjaman som holder til i Kakariko Village. Han tar seg av Colin, Malo, Talo g Beth når de ender opp ved Kakariko Village. Renado er en gammel venn av borgermester Bo, og ser også ut til å ha en forbindelse med Telma.

### Barnes

Barnes driver en bombebutikk i Kakariko Village og henter sine råvarer fra goronenes gruver ved Death Mountain. Første gang en møter ham, hintes det om at han lett kan få panikk og at han nærer stor frykt for Kong Bulblin.

### Fyer og Falbi

Fyer og Falbi er to klovneliknende figurer som driver det såkalte *the Fyer and Falbi's Watertop Land of Fantastication* (Fyer og Falbis fantastiske vannflytende verden) i Lake Hylia, hvor de driver hver sine geskjefter. Fyer eier en kanon kamuflert som en hytte som flyter midt i sjøen, og herfra selger han kanonturer til betalende kunder. Det er to foskjellige kanonturer å velge mellom. Den første sender deg flyvende opp til et lite hus bygd opp mot en klippevegg ved sjøen, her tilbyr Falbi et minispill under navnet *Flight-by-fowl*. Den andre turen blir tilgjengelig etter at handlingen har skridet frem et stykke. Den skyter deg mot den ellers utilgjengelige *Gerudo Desert* (Gerudo-ørkenen). Senere hjelper Fyer deg også ved å reparere den ødelagte *Sky Cannon* (for 300 rupeer), en kraftig kanon som kan skyte Link opp mot skyene, hvor det skjuler seg en flyvende by.

### Jovani

Jovani er en mann som av håp om å imponere kjæresten sin, byttet bort sin sjel for penger. Huset hans ble fylt med gull, men Jovani selv ble også forvandlet til gull og kan ikke røre seg når Link møter ham. Sjelen hans ble delt opp i seksti fragmenter som ble delt mellom de *poes* (en type gjenferd)som kan finnes i Hyrule.

Et sideoppdrag innebærer å finne disse gjenferdene, som kun kan sees av Link når han er i ulveform. Etter å ha samlet sammen tjue av fragmentene, vil Jovani bli i stand til å bevege seg og gi Link en premie, men han er fremdeles av gull. Etter at alle seksti er samlet blir han kurert og drar ut for å finne kjæresten sin, men uheldigvis har hun forlatt ham for en annen. Resten av spillet tilbringer han med å drukne sine sorger i Telmas bar.

### Borville

Borville er den eneste legen i Castle Town. Etter at Ilia har funnet den syke Prins Ralis, tar hun sammen med Telma ham til Borville, som ikke klarer å gjøre noe med tilstanden hans. Folk i Castle Town hevder han ikke ga Ralis en full diagnose fordi han var en zora, en mulig pekepinn mot rasisme, eller kanskje fordi han ikke kjente til en zoras fysiologi.

### Prins Ralis

Ralis er prins over det vannelskende Zora-folket og er arvtaker til tronen. Når tussmørket begynner spre seg gjennom Hyrule, når det også Zoraenes områder, og prinsen drar mot Hyrule Castle Town for å informere Prinsesse Zelda om hva som har skjedd med zoraene og for å be om hjelp. På veien blir han angrepet, men heldigvis blir han funnet av Ilia. Han blir syk fordi han har vært for lenge ute av vannet, og må i all hast transporteres til Kakariko Village, hvor Renado tar seg av ham til han kommer seg igjen. Uheldigvis viser det seg at hans mor, dronningen, er blitt henrettet av uhyrene som fulgte med skumringen som har lagt seg over zoraenes leveområder. Ralis må derfor ta plassen som sitt folks leder etter at Link har klart å drive skumringen vekk fra zorafolket.

### Dronning Rutela

Ruthela er den avdøde dronningen til zora-folket og mor til Ralis. Hun ble henrettet av monstrene som kom med skumringen for å statuere et eksempel for hennes folk. Ralis var da på vei til Hyrule Castle for å be Prinsesse Zelda om hjelp. Link blir senere oppsøkt av Ruthelas ånd som ber han om å finne sønnen hennes og beskytte ham.

### Kong Bulblin

Kong Bulblin er en svær, ork-lignende skapning som er ansvarlig for bortføringen av Ilia og de andre barna fra Ordon Village. Hvorfor han gjorde dette blir aldri avslørt i spillet. Han er anfører for bokoblins og bulblins i spillet og Link møter ham i kamp fire ganger. En gang ved *The Bridge of Eldin*, i tvekamp til hest hvor han blir beseiret og kastet ned fra broen. Han overlever og møter Link igjen, denne gang på *The Great Bridge of Hylia* med samme resultat. Deretter møtes de to i tvekamp ved fangekjelleren kjent som *Arbiter's Grounds* (Dommertemplet), hvor han taper igjen. Til slutt møtes de for siste gang i slottshagen til *Hyrule Castle*, der han snakker for første gang. Etter å ha blitt beseiret her, hjelper han faktisk Link ved å gi ham nøkkelen til selve slottet; han avslører også at han kun står på de sterkeste side og at det er alt han har brydd seg om.

### Skull Kid

Skull Kid dukket første gang opp i *Ocarina of Time* og senere i *Majora's Mask* hvor han var i en av hovedrollene. I *Twilight Princess* er Skull Kid mer nøytral. Han er også kortere og av utseende likner han mer en blanding av et skjelett og et fugleskremsel. I stedet for å være en direkte fiende, fungerer han som en skøyeraktig hjelper. Han holder til i traktene rundt *the Sacred Grove* (det hellige skogholt) hvor Mestersverdet hviler i ruinene av *Temple of Time*. Ved to anledninger må Link leke en slags gjemsellek med Skull Kid. Ved begge tilfeller vil han mane frem mystiske marionett-liknende fiender ved å blåse i hornet han bærer på. Link må søke gjennom hele skogholtet og angripe Skull Kid når han når ham igjen. Når dette er gjort vil han åpne tidligere stengte stier og stikke av. Den samme prosessen må deretter gjentas til han gir seg og åpner veien til Mestersverdet, og senere også til *Temple of Time*.

### Impaz

Impaz er en eldre kvinne som er den siste innbygger i landsbyen kjent som *The Hidden Village*, hvor en gruppe på 20 bulblins har slått seg til og hindrer henne i å bevege seg ut av huset. Etter at Link har beseiret disse bulblinene, avslører hun at hun er etterkommer av de som bygde *the Hidden Village* kjent som et folk flakkende i skyggene. Hun selv er oppkalt etter den som ledet byggingen. Dette kan være en antydning på at folket det er snakk om er Sheikahene, folket som var kjent som beskyttere av Hyrules kongefamilie. Impaz er sannsynligvis oppkalt etter Impa, Zeldas Sheikah-livvakt i *Ocarina of Time*. Senere gir hun Link *the Book of Sky* som inneholder den siste ledetråden til å finne Oocca-folkets svevende by i skyene.

### Yeto og Yeta

Yeto er en yeti som lever i en forlatt herregård ved Snowpeak, et snøkledt fjell nord i Hyrule. Link møter ham ved å spore opp duftsporet i ulveform av en sjelden fisk som han har fanget ved zoraenes område. Han forteller Link at han har funnet et fragment av *the Twilight Mirror* og at han oppbevarer den i herregården. Han eskorterer Link dit, men det viser seg at den onde makten fra fragmentet har gjort hans kone, Yeta, syk, og hun er den som vet hvor nøkkelen til rommet hvor de oppbevarer fragmentet er.

Yeta er Yetos kone. Når Link treffer henne i Yetos herregård må han gjennom prøving og feiling få henne til å huske hvor nøkkelen til rommet med fragmentet er. Til slutt husker hun riktig og fører Link til rommet. Men idet hun stirrer inn i fragmentet blir hun besatt av den onde kraften i det. Hun transformeres til ismonsteret *Blizzeta* som fungerer som en boss.

Etter å ha fullført oppdraget her, vil Link få anledning til å kappkjøre ned fjellsiden til herregården med både Yeto og Yeta etter hverandre. Hvis han klarer å slå begge, blir han belønnet med en hjertebit.

### Lysåndene

Lysåndene er fire gud-liknende vesener som har fått i oppgave av de tre Gudinnene å beskytte hver sin del av Hyrule. De heter Ordona, Faron, Eldin, og Lanayru. Navnene deres forteller hvilken provins av Hyrule de er satt til å beskytte. Zant klarte å spre tussmørke gjennom Hyrule ved å bruke sine forvrengte Twili-undersåtter til å stjele lyset som åndene besatte. Dette reduserte åndene til bleke skygger av seg selv, og første del av spillet innebærer å gjenopplive dem ved å gi dem dette lyset tilbake, og dermed oppheve skumringen i Hyrule.
Det var også lysåndene som på ordre fra Gudinnene forseglet Twili-rasens forfedre i *the Twilight Realm* og fragmenterte *The Fused Shadows*.

Ordona har skikkelse av en lysende geit, og er den første lysånden Link møter. Faron viser seg som en apelignende skapning med en lang kurvete hale, Eldin holder til ved Kakariko Village og har skikkelse som en stor ugle. Lanayru tar skikkelse som en stor slange og holder til en hule ved *Lake Hylia*.

### Vismennene

Vismennene (**The Sages** på engelsk) blir i spillet fremstilt som identiske, skinnende hvite figurer som skjuler ansiktene bak teatermasker i stil fra det gamle Hellas (faktisk har de ikke ansikter under disse maskene). De klarte å fange Ganondorf og forsøkte så å henrette ham ved å spidde ham med et magisk sverd. Men takket være sitt *Triforce of Power* overlevde Ganondorf, rev seg løs og drepte en av vismennene. I desperasjon aktiverte de da *The Mirror of Twilight* og forviste ham til *the Twilight Realm*, noe som satte gang i de onde hendelsene i spillet.

De bærer symbolene på de syv medaljongene fra *Ocarina of Time*, men om dette er de samme vismennene som en møter i det spillet, er ikke kjent. Det blir også nevnt at de lærte opp Prinsesse Zelda.

Dyr
---

Dyr spiller en stor rolle i spillet. Når Link er en ulv kan han snakke med dyrene og motta nyttige tips og råd fra dem. I det første templet holder det til et lite samfunn med aper som har blitt fengslet. Når Link befrir dem, vil de hjelpe ham med å forsere de forskjellige hindringene i templet.

Ved å blåse i spesielle gresstrå kan Link kalle til seg en hauk, som kan sendes i stor fart mot fiender. Når han er i ulveform vil den i stedet vise ham hvor han kan finne skjulte gjenstander.

Som i tidligere spill, kan Link ta tak i hønseliknende fugler, *Cuccos*, og sveve gjennom luften etter å ha hoppet fra en avsats.

I Ordon kan Link gjete sammen geitene ved borgermesterens kvegfarm og motta en premie. Hvis man angriper dem gjentatte ganger, vil de bli ville av raseri og stange ned Link, mye som grisene gjør det i *The Wind Waker*.

Senere i handlingen når Link har funnet *The Hidden Village*, kan han forvandle seg til en ulv og snakke med alle løskattene som har flyttet inn. Hvis man klarer å snakke med alle kattene i landsbyen, vil en bli belønnet med en hjertebit.

### Espona

Når en starter spillet vil Links hest automatisk hete Epona, men en kan endre navnet hvis en vil. Gjennom hele spillet er hun Links ganger.

Epona kan tilkalles ved å blåse i spesielle gresstrå, senere i handlingen får en gjenstand som gjør at Link kan tilkalle henne uten å måtte finne de spesielle stråene.

Det er mulig å snakke med Epona når Link er i ulveform, og hun er blant de dyrene som gjenkjenner ulven som Link.

Tempelfiender
-------------

Tempelfiender (orig. *Bosses*) møter du som regel ved slutten av hvert tempel/fangekjeller i spillet, og må beseires for å avansere hovedhistorien.

### Twilit Parasite, Diababa

Diababa (Den Tussmørke Parasitt, Diababa) er tempelfienden en støter på ved slutten av Skogtempelet (org. *Forest Temple*). Diababa minner om en gigantisk *Deku Baba*-plante med tre hoder. De to første hodene er ganske like vanlige gjennomsnittlige Deku Baba-planter. Det tredje er mye større og dukker bare opp når Link har greid å skade de to andre.

Diababas svake punkt er det tredje hodets lange tunge, og Link får hjelp av lederen for apekolonien som han reddet tidligere i templet til å nå dette punktet. Diababa besitter en av *The Fused Shadows* (Sammensmeltede skygger).

### Twilit Igniter, Fyrus

Fyrus (Den Tussmørke Antenner, Fyrus) er resultaten av den onde kraften fra et av fragmentene til *the Fused Shadows* som transformerte goron-stammens patriark, Darbus, til et heslig ildmonster. Fyrus' svake punkt er den juvellignende gjenstanden som sitter i pannen hans.

Etter at Fyrus er beseiret, blir han forvandlet til Darbus igjen. Goron-patriarken husker imidlertid ingenting fra sin periode som Fyrus, heller ikke hva han hadde gjort under denne tiden eller at han hadde vært Fyrus i det hele tatt.

### Twilit Aquatic, Morpheel

Morpheel (Det Tussmørke Vannvesen, Morpheel) er et gigantisk vannuhyre som holder til i *Lakebed Temple* (Sjøbunntemplet) på bunnen av Lake Hylia. Hele kampen kjempes under vann. I sin første form stikker den bare munnen opp av sanden, sammen med en rad tentakler som vil angripe Link hvis han kommer for nær. Etter å ha blitt skadet en stund, vil den bryte helt ut av sanden og avsløre at den er et enormt sjøormliknende vesen.

Dens svake punkt er det ene øyer den har. I Morpheels første form sirkulerer øyet gjennom tentaklene, i fiendens andre form ligger den på ryggen av Morpheel.

### Twilit Fossil, Stallord

Stallord(Den Tussmørke Fosil, Stallord) er et gigantisk skjelett, som lenge har ligget i *The Arbiter's Grounds* , når du først møter den er den allerede død, uten noen tegn til liv, men plutselig dukker Zant opp og stikker et forhekset sverd in i skallen på Stallord, for så og stikke av, Stallord vekkes til live og en fryktinngytende kamp begynner, etter at du har knekket ryggraden til Stallord vil han falle i bakken og arenaen vil bli dekket i sand, arenaen vil så stige opp og hodet til Stallord vil bli levende, bruk Spinneren til å sende hodet ut av balanse for så å drepe Stallord for godt.

### Twilit Ice Mass, Blizetta

Yeta (Yetien som ga deg alle slags retninger for å finne soveromsnøkkelen) vil stå og stirre inn i *Twilight Mirror*-fragmentet, hun klarer ikke å få blikket vekk fra den og blir transformert av den onde kraften i fragmentet og gjort om til Blizetta(Den tussmørke ismasse, Blizetta), og hun vil fryse hele rommet til is, samtidig som hun utfordrer deg. Blizzeta vil forsøke og knuse Link med noen voldsomme isangrep og spilleren må her bruke gjenstandet "Ball and Chain for å beseire henne. Når kampen er over vil Yeta bli liggende på gulvet og en forskrekket Yeto vil storme bort til sin kone og si: «Look Into Yeto's Eyes Reflection, There True Beauty, Who Need Mirror?». De vil da kjærlig klemme hverandre og MASSEVIS av hjerter vil komme ut av dem, det kommer også en Heart Container ut.

### Twilit Arachnid, Armogohma

Armogohma (Det tussmørke araknid) er en enorm edderkopp som holder til i *Temple of Time*. Edderkoppen vil kravle opp-ned i taket av et stort kammer og vil med jevne mellomrom sende ut en glohet stråle mot Link fra det enorme øyet som befinner seg på ryggen. Øyet er også dens svake punkt. Når den åpner øyet skal en skyte en pil inn i det, som lammer Armogohma og sender den ned i bakken. Det store kammeret er omringen av en rekke store statuer som Link kan kontrollere med gjenstanden man finner tidligere i templet. Når edderkoppen lander foran en av disse statuene kan Link styre dem til å sende et knusende hammerslag ned mot kroppen dens. Når dette er gjort tre ganger, ødelegges kroppen.

Imdelertid viser det seg at øyet er eget separat vesen og det danner seg en liten kropp omringet av edderkoppyngel som beskyttelse. Øyet vil så humoristisk forsøke å flykte og er helt harmløst. Et enkelt treff (eller et par piler) er nok til å gjøre slutt på den.

### Twilit Dragon, Argorok

Argorok (Den tussmørke drage) er en drage som holder til i Oocae-rasens svevende by. Link møter den på toppen av det aller høyeste tårnet i byen. I første del av kampen er Argorok iført en rustning som beskytter hans svake punkt. Link må fjerne denne ved hjelp av to gjenstander han har funnet tidligere i spillet. Når rustningen er ødelagt, vil Argorok holde seg i lufta og Link må bruke en av gjenstandene sine til å holde følge. Her vil den med jevne mellomrom sprute ild. I denne delen av kampen har en sjansen til og nå dragens svake punkt, som er en glødende krystall på ryggen dens, mye som det ene øyet til Morpheel.

Når Argorok er nedkjempet vil Link motta det siste fragmentet til *Twilight Mirror*.

### Usurper King, Zant

Etter og ha restaurert *Twilight Mirror* vil Link og Midna få adgang til *Twilight Realm* hvor Zant (tronraneren) styrer. Han vil kjempe mot Link ved å gjenskape flere kamparenaer fra tidligere templer samt etterligne flere av de tidligere tempelfiendene som Link har støtt på. For hver gang arena man slår ham i, vil han gå over til å etterligne en ny tempelfiende. Den siste delen av kampen finner sted rett utenfor *Hyrule Castle*. Her vil Zants hender forvandles til to knivblader og en vill sverdkamp følger. Etter at Zant er beseiret, vil Midna ta tilbake *The Fused Shadows* og ødelegge kroppen hans, men ikke før han har forsikret Link om at Ganondorf har vendt tilbake til Hyrule.

### Ganon's Puppet, Zelda

Når Link og Zelda når Hyrule Castle, finner de Ganondorf ventende på dem i tronrommet, med Zeldas livløse legeme svevende over seg. Han besetter så Zeldas legeme, til tross for Midnas forsøk på å stanse ham. Link må deretter kjempe mot en gjenferdsaktig Zelda som står under Ganondorfs kontroll. Konseptet for å slå henne/Ganon er lett gjenkjennelig fra tidligere spill og innebærer og parere Zeldas energikuleangrep tilbake til henne selv.

Når dette er gjort for tredje gang, vil Ganondorf bli så svekket at han sakte faller til bakken. Midna vil komme til hektene og raskt bruke *The Fused Shadows* til å eksorsere Ganon ut av Zeldas kropp.

### Dark Beast, Ganon

Etter å ha blitt tvunget ut av Zeldas kropp, vil Ganons masse resamle seg foran Link og transformeres til **Dark Beast, Ganon** (Ganon, det sorte beist), et enormt uhyre som minner om en krysning mellom en gris og en løve. Kampen kan skilles i to faser, hvor den andre krever at Link forvandler seg til ulv og får assistanse av Midna. Etter å ha vunnet kampen, vil Ganons kropp fortæres av flammer. Etter kampen vil Zeldas livskraft som hun ofret til Midna bli overført tilbake og Zeldas kropp gjenopplives.

### Ganon til hest

Etter at Zelda er gjenopplivet, vil Ganons sjel brått flamme opp og Midna teleporterer Link og Zelda vekk fra Hyrule Castle. Hun forsøker deretter og knuse Ganons sjel med *The Fused Shadows*, men blir på en eller annen måte overvunnet (spilleren får ikke se hvordan) og Ganondorf dukker opp foran Link og Zelda i Hyrule Field på en sort hest. Zelda vil tilkalle Hyrules lysånder, som skjenker henne de kraftige lyspilene. Link må deretter utkjempe en duell til hest hvor Zelda vil forsøke og treffe Ganondorf med en lyspil slik at Link kan ri opp mot ham på Epona og hogge mot ham med Mestersverdet. Når dette er gjort nok ganger, vil Ganondorf falle av hesten.

### Dark Lord Ganondorf

Ganondorf vil reise seg og han og Link havner i en sverdduell til døden. Zelda kan ikke hjelpe til her, idet det dannes en magisk barriere rundt Ganondorf og Link som forhindrer noen fra å blande seg inn eller flykte.

Duellen innebærer å få inn så mange hogg som mulig på Ganondorf. Etter å ha blitt truffet mange nok ganger, vil han falle over ende. Når denne runden er gjentatt tre ganger vil han falle over på ryggen og bli liggende i rundt ti sekunder. Link beseirer ham endelig ved å springe opp og bore Mestersverdet inn i magen på ham mens han ligger nede.

Referanser
----------

1. ↑  «Link - Zelda Wiki». *zeldawiki.org* **(engelsk)**. Besøkt 4. februar 2017.
2. 1 2 3  «Midna - Zelda Wiki». *zeldawiki.org* **(engelsk)**. Besøkt 4. februar 2017.
3. ↑  «Princess Zelda - Zelda Wiki». *zeldawiki.org* **(engelsk)**. Besøkt 4. februar 2017.
4. 1 2  «Ganon - Zelda Wiki». *zeldawiki.org* **(engelsk)**. Besøkt 4. februar 2017.
5. ↑  «Zant - Zelda Wiki». *zeldawiki.org* **(engelsk)**. Besøkt 4. februar 2017.
6. ↑  «Ilia - Zelda Wiki». *zeldawiki.org* **(engelsk)**. Besøkt 4. februar 2017.
7. ↑  «Colin - Zelda Wiki». *zeldawiki.org* **(engelsk)**. Besøkt 4. februar 2017.
8. ↑  «Kakariko Village - Zelda Wiki». *zeldawiki.org* **(engelsk)**. Besøkt 4. februar 2017.
9. ↑  «Malo - Zelda Wiki». *zeldawiki.org* **(engelsk)**. Besøkt 4. februar 2017.
10. ↑  «Talo - Zelda Wiki». *zeldawiki.org* **(engelsk)**. Besøkt 4. februar 2017.
11. ↑  «Beth - Zelda Wiki». *zeldawiki.org* **(engelsk)**. Besøkt 4. februar 2017.
12. ↑  «Mayor Bo - Zelda Wiki». *zeldawiki.org* **(engelsk)**. Besøkt 4. februar 2017.
13. 1 2  «Rusl - Zelda Wiki». *zeldawiki.org* **(engelsk)**. Besøkt 4. februar 2017.
14. ↑  «Uli - Zelda Wiki». *zeldawiki.org* **(engelsk)**. Besøkt 4. februar 2017.
15. ↑  «Fado (Twilight Princess) - Zelda Wiki». *zeldawiki.org* **(engelsk)**. Besøkt 4. februar 2017.
16. ↑  «Hanch - Zelda Wiki». *zeldawiki.org* **(engelsk)**. Besøkt 4. februar 2017.
17. ↑  «Jaggle - Zelda Wiki». *zeldawiki.org* **(engelsk)**. Besøkt 4. februar 2017.
18. ↑  «Pergie - Zelda Wiki». *zeldawiki.org* **(engelsk)**. Besøkt 4. februar 2017.
19. ↑  «Sera - Zelda Wiki». *zeldawiki.org* **(engelsk)**. Besøkt 4. februar 2017.
20. ↑  «Coro - Zelda Wiki». *zeldawiki.org* **(engelsk)**. Besøkt 4. februar 2017.
21. ↑  «Iza - Zelda Wiki». *zeldawiki.org* **(engelsk)**. Besøkt 4. februar 2017.
22. ↑  «Hena - Zelda Wiki». *zeldawiki.org* **(engelsk)**. Besøkt 4. februar 2017.
23. ↑  «Darbus - Zelda Wiki». *zeldawiki.org* **(engelsk)**. Besøkt 4. februar 2017.
24. ↑  «Goron - Zelda Wiki». *zeldawiki.org* **(engelsk)**. Besøkt 4. februar 2017.
25. ↑  «Resistance - Zelda Wiki». *zeldawiki.org* **(engelsk)**. Besøkt 4. februar 2017.
26. ↑  «Ashei - Zelda Wiki». *zeldawiki.org* **(engelsk)**. Besøkt 4. februar 2017.
27. ↑  «Auru - Zelda Wiki». *zeldawiki.org* **(engelsk)**. Besøkt 4. februar 2017.
28. ↑  «Shad - Zelda Wiki». *zeldawiki.org* **(engelsk)**. Besøkt 4. februar 2017.
29. ↑  «Hero's Spirit - Zelda Wiki». *zeldawiki.org* **(engelsk)**. Besøkt 4. februar 2017.
30. ↑  «Telma - Zelda Wiki». *zeldawiki.org* **(engelsk)**. Besøkt 4. februar 2017.
31. ↑  «Madame Fanadi - Zelda Wiki». *zeldawiki.org* **(engelsk)**. Besøkt 4. februar 2017.
32. ↑  «Renado - Zelda Wiki». *zeldawiki.org* **(engelsk)**. Besøkt 4. februar 2017.
33. ↑  «Barnes - Zelda Wiki». *zeldawiki.org* **(engelsk)**. Besøkt 4. februar 2017.
34. ↑  «Fyer - Zelda Wiki». *zeldawiki.org* **(engelsk)**. Besøkt 4. februar 2017.
35. ↑  «Falbi - Zelda Wiki». *zeldawiki.org* **(engelsk)**. Besøkt 4. februar 2017.
36. 1 2  «Jovani - Zelda Wiki». *zeldawiki.org* **(engelsk)**. Besøkt 4. februar 2017.
37. ↑  «Dr. Borville - Zelda Wiki». *zeldawiki.org* **(engelsk)**. Besøkt 4. februar 2017.
38. ↑  «Prince Ralis - Zelda Wiki». *zeldawiki.org* **(engelsk)**. Besøkt 4. februar 2017.
39. ↑  «Queen Rutela - Zelda Wiki». *zeldawiki.org* **(engelsk)**. Besøkt 4. februar 2017.
40. ↑  «King Bulblin - Zelda Wiki». *zeldawiki.org* **(engelsk)**. Besøkt 4. februar 2017.
41. ↑  «Skull Kid - Zelda Wiki». *zeldawiki.org* **(engelsk)**. Besøkt 4. februar 2017.
42. ↑  «Impaz - Zelda Wiki». *zeldawiki.org* **(engelsk)**. Besøkt 4. februar 2017.
43. ↑  «Yeto - Zelda Wiki». *zeldawiki.org* **(engelsk)**. Besøkt 4. februar 2017.
44. ↑  «Yeta - Zelda Wiki». *zeldawiki.org* **(engelsk)**. Besøkt 4. februar 2017.

|  |
| --- |
| **Figurer i *The Legend of Zelda*-serien** |
| Link • Prinsesse Zelda • Ganon • Midna

---

**Etter spill***Ocarina of Time* • *Twilight Princess* |

Portal: Videospill